
 "रंजू, म्हाका पांटल्यातल्यान दोन नाल हाडून दिता?"






 रंजिता दुसऱ्या कुडींत धावून गेले. ते रोखडेंच दोन नाल घेवन परतले.






 अम्माक खोस जाली. "देव बरें करूं, अपुरबायेचें!"



 तूं आदाराक पावता.






 रंजिता अभिमानान फुल्ले. आज एक व्हडलो दीस आशिल्लो- ताजो काका महेश चिक्कप्पाचे लग्न! आनी ताजे वयर सोयऱ्यांक जेवणा उपरांत 100 मिठायिचे डबें दिवपाची जबाबदारी आसा.






 पूण मिठायिचें डबें खंय आसा?






 "आरे ना! " अम्मा रडली. " डबे अजून वयर कुडींंत आसात! धाव आनी बेगीन सकयल घेवन यो, रंजू. सोयऱ्यांचे जेवून जावपाक आयले."






 "अम्मा, तूं म्हाका मदताक कित्याक विचार ना!" ल्हव खिंकाळणी आवाजान म्हळे. "आनी म्हाका भूक लागला"






 "तूं अक्काक मदत कर, विक्की. "अम्मान शांततायेन म्हळे. "रंजू ताका व्हर तुज्या बरोबर, मातशें?"






 रंजू तिडकिले. अम्मा सद्दां अशी कित्याक करता? ताजो ल्हान भाव खूब सतायता! पूण भासाभास करपाक वेळ ना.





 "तुका म्हजे आयकुचे पडटले आनी हांव सांगता तशें करचे पडटले!" ताणे दोळे मोठे आनी खर करून भावाक शिटकायले.






 विक्रमान मान हालयली. "हांव करतलो, अक्का! सोपूत!"







 वयल्या माळ्यार, कोनशाक, रास भर कपड्याच्यो पोतयो आसा. रंजितान एक पोती ओडली. भितर खूब मिठायिचे डबे आशिल्लें.






 "पोतयेंतले डबे काडून मेजपाक खूब वेळ लागतलो, अक्का!" विकरम चिंतेस्त जालो. "आनी म्हाका खूब भुक लागला."






 "शहहह!" रंजितान खर जावन म्हळे. "म्हाका चिंतपाक दी!"





 रंजितान खूब जोर दिवन चिंतले. विकरम खरो आसा. 100 डबे मेजपाक खूब वेळ लागतलो. सगळ्यो पोतयो सकयल व्हरपाकूय जमना. त्यो खूब पोतयो आशिल्ल्यो.






 विकरम भूकेन मिथायिच्या डब्याक पळयत आशिल्लो. "हांव एक उगडू? म्हाका खूब भूक लागला."





 "ना!" रंजितान म्हळे.






 मागीर ते हांसले. "एक तर्क आसा! आमकां सारके 100 मिठायिचे डबे व्हरपाची गरज ना! आमी अदमासान 100 व्हरुया"






 "अदमासान?" विक्रम घुसपावलो. "हाचो अर्थ कितें, अक्का?"






 "हाचो अर्थ थोडें परस चड. जाल्यार थोडें परस कमी, तंतोतंत आखडो," रंजितान म्हळे.






 "पू-ण,"विक्रमान हळू म्हळे. "जर आमी शंबराकून कमी घेतले, जाल्यार सगळ्यांक पावचे ना."





 "ताका लागून आमी चड  व्हरूया!" रंजितान म्हळे.






 "बरें, चल करूया! विक्रमान काय पोत्यो धरल्यो. "बेगीन! म्हाका खूब, खूब बूक लागला!"






 "राव, पिश्या! पयलीं हांव तुका कसो अदमास लावपाचे ते सांगता!" रंजितान म्हळे.






 ताणें एका पोतयेंतले सगळे डबे भायर काडले आनी मेजले. "पळय विक्की" ताणें म्हळे. "हातूंत 10 मिठायिचे डबे आसात" व्रिक्रमान मान हालयली.







 रंजितान दुसऱ्या पोतयेंचेर बोट धाखयले. "सगळ्यो पोतयो अदमासान, चड वा कमी, सारक्या प्रमाणान आसात. हाचो अर्थ कितें?"






 विक्रमान भुजां वयर काडली.






 "हातूंतल्यान कळटा की प्रत्येक पोतयेंत अदमासान, चड वा कमी, 10 मिठायिचे डबे आसात!" रंजितान म्हळे.






 "हा अशे तरेन!" विक्रमान हवेन म्हळे. "म्हाका खबर आशिल्ले"




 रंजितान आपले हांसो लिपयले. "जाल्यार म्हाका सांग. दोन पोतयेंत कितले मिठायिचे डबे आसा?"






 "अदमासांत- चड-वा-कमी 20*," विक्रमान म्हळे.






 "आनी तीन पोतयेंत?"






 "अदमासान- चड-वा-कमी 30**!" विक्रम हांसलो. ताका गणीत सारके समजले.






 "आनी पांच?"






 "अदमासान-चड-वा-कमी 50***! विक्रम आड्डलो. "आनी पंन्नासाचो अर्दो**** आमकां जाय तितल्या मिठायिच्या डब्याचो अर्दो !"








 "शाब्बास, विक्की!" रंजून म्हळे.






 विक्रम आनंदान तांबडो जालो. अक्कान ताजी तोखणाय केल्ल्यान ताका बरें दिसले.






 "म्हणजे," विक्रमान रोखडेंच म्हणटले. "अदमासान चड-वा-कमी 50 डबे आशिल्ल्यो 5 पोतयो हांव व्हरता, आनी तूं 5 व्हर. बरें?"





 "इतले बेगीन!" रंजितान म्हळे. "आमी बाकिच्या पोतयेंतले डबे मेजूंक ना. कितें जातले जर एक वा दोन पोतयेंत 8 डबे आसल्यार? सगळ्यांक खातीर जाय तितले डबे पावचेना."





 विक्रम थांबलो. सद्दा बशेन, अक्का बरोबर आसा.






 "जर आमी 11 पोतयो व्हेल्यो जाल्यार?" ताणें हळू विचारले. "अदमासान-चड-वा-कमी 110 मिठायिचे डबे?"






 "बरोबर!" रंजितान म्हळे. "तूं 5 पोतयो व्हर आनी हांव 6 पोतयो व्हरता. चल!"






 भुरगी पोतयो घेवन धावून सकयल गेली. अम्मा हुस्क्यान वाट पळताली. तिका तांका पळोवन सुसेग दिसलो.






 "रोखडेंच जाले!" अम्मान म्हळे. "सगळ्यांक पावतले म्हूण तुमका खात्री आसात?"






 "हय, अम्मा" विक्कीन म्हळे. "म्हाका खूब, खूब खात्री आसा. आनी... म्हाका खूब भूक लागला. "





 सगळे सोयरे वतकीच अम्मान रंजिताक आनी विक्रमाक घट धरले. "तुमी आज म्हाका वाचयले!" तिणें म्हळे.






 तिणें आपले दोळे बारीक करून म्हळे. "हांवेन तुमका केन्नाच बरोबर मेळून इतले बरें काम करतना पळोवंक ना". तिणें म्हळे. "शेवटाक आता तुमका एका मेका बरोबर आवडटा?"






 रंजिता आनी विक्रम हांसली. "अदमासान-चड-वा-कमी!" दोगायनी म्हळे, आनी धावून जेवपाक गेली.












 अदमासाचो खेळ






 रंजितान आनी विक्रमान गणिताची युक्ती वापरुन आपले काम रोखडेंच करून घेतले. ते ह्या युक्तीक 'अदमासान चड वा कमी' अशें म्हणटा. गणितशास्त्रज्ञ 'मुल्यांकन (एस्टमेशन)' अशें म्हणटा.






 हें एस्टमेशन कितें? अदमासा बशेन? तशेंच कशें, पूण एस्टमेशन हे 'बुदवंत' अदमास.



 एस्टमेशन हें कित्याक म्हत्वाचे?






 एस्टमेशन तुका चुकिचे जाप वळखुपाक मदत करता.






 उधारण, धर तुज्या कडेन प्रस्नाचो जाप दिवपाक 30 सॅकंड आसात"



 1. 17 x 9 ?



 a. 172



 b. 153



 c. 186



 d. 89






 तुका खबर आसा की 17 x 10 = 170 ( खंयचो आंकडो धा आंत(into) जाता, तोच आंकडो उरतलो फकत निमाणे कडेन शुन्य येतले. हाचो अर्थ (a) आनी (c) चुकिचे. (d) सारको उत्तर जावपाक चड ल्हान आंकडो आसा- 17 x 9 हें 170 लागी आसपाक जाय. ह्या खातीर (b) घेवपाचो. पळय कशें तरेन मुल्यांकन (एस्टमेशन) सारके जाप सोदपाक तुका मदत केली. फकत चुकिचे उत्तर काडून?














 मुल्यांकन (एस्टमेशन) तुका खरें- जिविताचे चुकी कडल्यान सादूर करता.



 जेन्ना पसरकार पावतिचो हिसोब करता, तुज्यान रोखडेंच चुका आसल्यार सांगपाक येता, कित्याक तर तुवें पयलींच मुल्यांकन (एस्टमेशन) अदमासान कितले जातले हें तुका कळ्ळा.






 मुल्यांकन (एस्टमेशन) अंतर मेजपाकूय मदत करता.



 30 cm एका पावलाचो अंतर जाता, जर तुका 1800 पावला घेवची पडटा घरातल्यान ग्रंथालयांत येवपाक, तुका मुल्यांकन (एस्टमेशन)  करुंन दोगांय भितरलो अंतर काडपाक येता. (1800 x 30 cm = 540m , जे अर्दो किलोमिटर आसतले.






 मुल्यांकन (एस्टमेशन) हें मजा.



 एका किलोच्या सोलुंक नाशिल्ल्या सांगा भितर कितले चणे आसतले? झेंड्याच्या खांब्या इतले जावपाक कितल्या हत्त्यांक एकामेकाचेर उबे रावचे पडटले? मुल्यांकन (एस्टमेशन) वापर करून तुमी असल्या अवघड प्रस्नाच्यो जापो काडपाक शकता !

 चड वा कमी? गरजेचे अनुमान (Konkani)



 इतलो मिठायिचे डबे मेजपाक, इतलो कमी वेळ! विक्रम आनी रंजिता कडेन जातले? हय, गणिताचो युक्ती वापरून 'अदमासांत चड-वा-कमी' ! हि लग्नाची मजेदार काणी वाचून तुमी हीं युक्ती शिकात.



 This is a Level 3 book for children who are ready to read on their own.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

